Belarus a pus în funcțiune prima sa centrală nucleară. Acțiunea aduce un val de controverse din partea Lituaniei.
Belarus și-a început activitatea nucleară. Centrala nucleară este concepută și finanțată de Rusia. Se află la doar 40 km distanţă de capitala lituaniană Vilnius.
Belarus a pus în funcţiune prima sa centrală nucleară, concepută şi finanţată de Rusia, în pofida opoziţiei exprimate de ţara sa vecină Lituania, într-o ţară marcată de consecinţele catastrofei de la Cernobîl, notează Le Figaro. Construită de agenţia nucleară rusă Rosatom, centrala de la Ostrovets, aflată la 40 km distanţă de capitala lituaniană Vilnius, este alcătuită din două reactoare de 1.200 MW fiecare, urmând să acopere o treime din nevoile energetice ale Belarusului.